open-index/open-wikipedia-markdown huggingface dataset:
Рамненски Лозја (Рамне)

**Рамненски Лозја** — археолошко наоѓалиште во охридското село Рамне. Претставува населба и некропола од римско време.

На околу 1&nbsp;км северно од селото, по површината на нивите се среќаваат фрагменти од керамички садови, а во лозјето на Круме Ристески биле откриени гробови во кои имало керамички садови.

## Поврзано
* Кумбаревци — средновековна црква и некропола
* Макла — средновековна некропола
* Манастири — средновековна црква и некропола
* Св. Атанасија — средновековна црква
* Св. Варвара — средновековна црква и некропола
* Св. Врачи — средновековна црква и некропола
* Св. Илија — средновековна црква
* Туше Варница — средновековна населба

## Наводи
Св. Атанасија (Рамне)

**Св. Атанасија** — археолошко наоѓалиште во охридското село Рамне. Претставува црква од средниот век.

При изградбата денешната црква „Св. Атанасиј“ во подножјето на Рамненски Лозја, кои се на околу 1&nbsp;км северно од селото, се откриени темели од постара црква. Најверојатно нејзе ѝ припаѓа основата од ѕидот, широк 0,80&nbsp;м, што се наоѓа во непосредната близина од источната страна.

## Поврзано
* Кумбаревци — средновековна црква и некропола
* Макла — средновековна некропола
* Манастири — средновековна црква и некропола
* Рамненски Лозја — населба и некропола од римско време
* Св. Варвара — средновековна црква и некропола
* Св. Врачи — средновековна црква и некропола
* Св. Илија — средновековна црква
* Туше Варница — средновековна населба

## Наводи
Градиште (Пештани)

**Градиште** — археолошко наоѓалиште во охридското село Пештани. Претставува каструм (утврден логор) од римско време.

Се наоѓа на мал полуостров на Охридското Езеро, на 2,5&nbsp;км југозападно од селото. Денес тука делумно е распослан современиот автокамп „Градиште“, а во непосредна близина под возвишението е реконструираната наколна населба Залив на Коските. 

По површината на зарамнетото плато од најнискиот врв, особено на југоисточната страна, се забележуваат основите на темели од одбранбениот бедем, граден од кршен камен и варов малтер, кои денес се реконструирани, вкучувајќи ја влезната порта. 

Ширината на ѕидовите изнесува 1,80&nbsp;м. Во внатрешноста на тврдината се гледаат остатоци од кули и помали градби, фрагменти од керамички садови, питоси и градежен материјал.

## Поврзано
* Залив на Коските — наколна населба од бронзеното и раножелезното време
* Старо Село — средновековна населба
* Црквиште — средновековна црква
* Џамиште — средновековна црква

## Наводи
Коста Дамјанов

**Коста Дамјанов** е македонски зограф, претставник на Дебарската школа.

## Биографија
Роден е во велешкото село Папрадиште и потекнува од големиот зографски род Рензовци. Татко му Дамјан и дедо му Јанкула исто така биле зографи и градители. Работел заедно со браќата Никола, Андреја и Георги, поради што е тешко да се посочи нивната поединечна работа.

Едно од најпознатите дела на Коста Дамјанов е црквата „Света Троица“ во Врање, започната со градба во 1830 и завршена во 1859 година. Дека Коста Дамјанов бил главен мајстор на црквата се заклучува по натписот во неа „Новиѧ храмъ 1859... 5 день Майсторъ Коста Дамѧнов и руки Емануилъ Исковича Зографа от Велесъ“. Во тоа време неговиот брат Андреја Дамјанов веќе започнал со градба на нишката катедрала „Св. Троица“. Врањската црква има површина од 500 m2 и импресионира со својот величествен, едноставен изглед. Живописот во црквата исто така е дело на Рензовци.

Коста и брат му Никола се автори на црквата „Свети Спас“ во Ораовец, завршена во 1839 година,

Починал во 1869 година во Ораовец.

Категорија:Македонски зографи
Категорија:Претставници на Дебарската школа
Стара зграда на Италијанскиот конзулат во Битола

**Зграда на Италијанскиот конзулат** — архитектонска знаменитост во градот Битола  Се наоѓа на улица Солунска бр. 226.

## Историја
Зградата е изградена кон крајот на XIX - почетокот на XX век. Таму се наоѓал Италијанскиот конзулат во градот. 

## Архитектура
Зградата е архитектонски еклектична со неокласични елементи - тимпани, капители и друго. Се состои од визба, приземје и кат. Северната и источната фасада имаат симетрично сместени отвори, со тимпани над прозорците на првиот кат, со богат профил, каков што има околу прозорските прагови. Првиот кат и визбата се одделени со меѓуподни корнизи, а покривниот корниз е богато профилиран.

## Наводи

Категорија:Култура на Битола
Категорија:Историја на Битола
Категорија:Знаменитости во Битола
Категорија:Згради и градби во Битола
Старо Село (Пештани)

**Старо Село** — археолошко наоѓалиште во охридското село Пештани. Претставува населба од средниот век.

По површината на нивите и лозјата, кои се на североисточниот крај на селото во месноста Горно Село се среќаваат фрагменти од керамички садови и грамади од градежен материјал. На одделни места се препознаваат остатоци од основи на градби. 

Постои предание дека на ова место било старото село Пештани.

## Поврзано
* Градиште — утврден логор, каструм од римско време
* Залив на Коските — наколна населба од бронзеното и раножелезното време
* Црквиште — средновековна црква
* Џамиште — средновековна црква

## Наводи
Џамиште (Пештани)

**Џамиште** — археолошко наоѓалиште во охридското село Пештани. Претставува црква од средниот век.

Веднаш до трафостаницата во центарот на селото е обновената црква „Св. Никола“, изградена врз основа на  остатоци од џамија, која пак била подигната врз темели на истоимена средновековна црква „Св. Никола“. 

Според некои написи, оваа стара црква потекнува од 1505 г.

## Поврзано
* Градиште — утврден логор, каструм од римско време
* Залив на Коските — наколна населба од бронзеното и раножелезното време
* Старо Село — средновековна населба
* Црквиште — средновековна црква

## Наводи
Дубравка Киселички

**Дубравка Киселички** (р.  во Скопје) — македонска театарска филмска и телевизиска глумица.

## Филмографија
Киселички ги остварила филмските улоги:

## Животопис
Дубравка дипломирала на Факултетот за драмски уметности во Скопје, на отсекот за актерска игра во 1987 година, во класата на професорот Љубиша Георгиевски и Слободан Унковски. Од 1988 година, таа е дел од патувачкиот Театар „Колозов“, каде имаат претстави низ секаде во Македонија. Таа е препознатлив лик од „''Македонски народни приказни''“ каде за прв пат се појавила во 1992 година, каде учествува и сè уште во приказните. Таа е вработена во Театар Куманово.

## Наводи

Категорија:Глумици од Скопје
Категорија:Македонски филмски глумци
Категорија:Македонски театарски глумци
Категорија:Македонски телевизиски глумци
Категорија:Апсолвенти на Факултетот за драмски уметности - Скопје
Марија Новак

**Марија Новак** (р.  во Охрид) — македонска театарска, филмска и телевизиска глумица.

Таа дипломирала на Факултетот за драмски уметности при Универзитетот „Св. Кирил и Методиј“ во Скопје, на отсекот Глумечка игра, во класата на професорот Љубиша Георгиевски, во 1991 година. Од 2007 година, таа се вработила во Македонскиот народен театар во Скопје.

## Филмографија
Новак ги остварила филмските улоги:

## Надворешни врски
* Биографија на Марија Новак, Македонски народен театар.

## Наводи

Категорија:Глумици од Охрид
Категорија:Македонски театарски глумци
Категорија:Македонски телевизиски глумци
Категорија:Македонски филмски глумци
Категорија:Југословенски глумци
Категорија:Глумци во Македонскиот народен театар
Категорија:Апсолвенти на Факултетот за драмски уметности - Скопје
Кувајтски чај

[мини|300x300пкс| [Чаша чај од цимет.]]
**Кувајтски чај** ( ; „Шај ал Кувајти“) се однесува на неколку варијанти на чај што традиционално се служени во таа земја.

Еден од нив е сладок чај од цимет. Овој чај се служи со појадок или за време на традиционалната чајна церемонија. Чајот е создаван со ставање вода во ѓезве заедно со стапчиња цимет и шеќер. Кога чајот е готов, се служи со јаткасти плодови, суво овошје, колачиња или урми.

Друг вид кувајтски чај е чај од шафран и кардамон . Овој чај обично се служи по ручекот. Кувајтска традиција е да се понуди на куѓните гости една шолја чај или арапско кафе.

## Поврзано

* Кувајтска кујна
* Арапски чај

## Наводи

* *From the Lands of Figs and Olives: Over 300 Delicious and Unusual Recipes*. 1997 година. Хабиб Салум, Џејмс Питерс.

Категорија:Арапска кујна
Категорија:Чаеви
Категорија:Арапски пијалаци
Категорија:Кувајтска кујна
Категорија:Чај според земја
Арапска салата

**Арапската салата** ― која било од различните јадења одсалати кои се дел од арапската кујна. Комбинирајќи многу различни овошја и зачини, а често се служат како дел од мезето, арапските салати ги вклучуваат оние од Алжир и Тунис како што се „алжирската салата“ (*салата џазаирија*) и „Салатата со црни маслинки и портокали“ (салатат зајтон) и од Тунис салатата машвија која е салата на скара направена од пиперки, домати, лук и кромид со маслинки и туна одозгора, оние од Сирија и Либан, како што се салата од артичока (салатаф куршоф) и салата од цвекло (салата шамандар), и оние од Палестина и Јордан. Други познати арапски салати што се јадат низ арапскиот свет вклучуваат фатуш и табули.

Рецептот за една арапска салата во списанието „*Woman's Day*“ вклучува домат, краставица и кромид исечкан на коцки. Често помешана со магдонос и комбинирана со сок од свежо исцеден лимон и маслиново масло, арапската салата не содржи зелена салата. Сите зеленчуци освен кромидот се оставаат неизлупени, а салатата треба веднаш да се послужи. Други варијации вклучуваат служење со пржени кришки од пита или додавање сумак во преливот со лимон и масло. Меѓу Палестинците, оваа арапска салата е позната како салата ал-бундура („салата од домати“) и познато е служена заедно со јадења со ориз.

Слични салати во Блискиот Исток се персиската салата ширази и турската чобан (овчарска) салата.

## Поврзано

* Список на арапски салати
* Список на предјадења
* 

## Наводи
 

## Библиографија

*
*
*
*

Категорија:Левантска кујна
Категорија:Средоземна кујна
Категорија:Арапска кујна
Категорија:Палестинска кујна
Категорија:Предјадења
Категорија:Ирачка кујна
Категорија:Сириска кујна
Категорија:Јорданска кујна
Категорија:Јадења од зеленчук
Категорија:Салати
Категорија:Либанска кујна
Салата од леблебија

**Салатата од леблебија,** понекогаш се нарекува **хумус салата** (), користејќи го арапскиот збор хумус значејќи леблебија, ― салата во арапската кујна. Се состои од целосно варена леблебија, сок од лимон, лук, таан, сол, маслиново масло и ким.

Варијантите може да вклучуваат коријандер, слатка пиперка, куркума, бибер, сечкано нане, сецкан кромид или магдонос.

Салата од леблебија е јадена од веганите ширум светот.

## Поврзано

* Список на арапски салати
* Список на салати
* 

## Наводи
 
Категорија:Арапска кујна
Категорија:Салати
Локма

**Локма** (или **локумадес,** или **медени крофнички**) — печива направени од потквасено тесто кое се пржи целосно потопено во масло, а потоа се потопува во сируп или мед. Понекогаш се поросува со цимет или други состојки. Јадењето е опишано уште во 13 век од ал-Багдади како *лукмат ал-кади* (арапски:  ), а се преведува како „залак на судијата“.

## Историја
Рецептот за *Лукмат ал-Кади*, датира од раниот среден век и од Абасидскиот Калифат од 13 век, и се споменува во неколку книги за готвење од тоа време. Тестото се пржи во масло и потоа се потопува во мед или шербет со розова вода. Се споменува и во *[[Илјада и една ноќ]]*, во приказната *Амалот и трите багдадски дами*. Ибн Батута (арапски патописец и истражувач) го опишува ова јадење како *Лукајмат ал-Кади,* а го вкусил на вечера во Мултан, за време на неговите патувања во средновековна Индија, при што домаќините го нарекувале *ал-Хашими*.

## Подготовка
[мини| Турски ''локма'' [Измир, Турција]]
Тестото прво се потквасува и му се додаваат другите состојки (една кафена лажичка шеќер, една кафена лажица мед, половина кафена лажица сол), и се остава да скисне и да се крене околу половина час. Откако тестото ќе стаса, се формираат мали топчиња кои се пржат во загреано масло. Испржените локми се ставаат на плех и се преливаат со шербет. Може да се прелијат и со мед, шеќер во прав, цимет или мелени ореви. Се служат по неколку часа, откако ќе го впијат шербетот.

Традиционално, тестото се потквасувало со квасец, но денешните варијации понекогаш користат прашок за печиво.

## Поврзано
* Крофни
* Болињо де чува
* Кемал Паша десерт
* Солена Локма

## Наводи

Категорија:Босанска кујна
Категорија:Левантска кујна
Категорија:Арапска кујна
Категорија:Египетска кујна
Категорија:Крофни
Категорија:Израелска кујна
Категорија:Турски десерти
Бошавија

мини|300п|десно|Поглед на областа во Демиркаписко

**Бошавија** — историско-географска област во јужниот дел на Македонија. Областа ги опфаќа селата во подножјето на планината Кожуф, долж реката Бошава.

## Наводи

Категорија:Историско-географски области во Македонија
Меморијален музеј „Стив Наумов“

**Меморијалниот музеј „Стив Наумов“** — меморијален музеј и спомен-куќа во градот Битола, посветена на македонскиот револуционер Стефан Наумов-Стив. Меморијалниот музеј се наоѓа на улица „Пецо Божиновски” број 11.

## Историја
На 4 јули 1961 година, по повод Денот на борецот, отворена е за прв пат постојаната музејска поставка, откако објектот е реконструиран и адаптиран за ваква намена.

Во 1977 година објектот бил повторно реконструиран и адаптиран со тоа што беа овозможени услови за нова презентација на ликот животот и делото на Стеван Наумов-Стив.

## Поставка
Поставката е поставена на простор од околу 150 квадратни метри во приземје и спрат. Во 2002 година, поставката по трет пат е обновена со содржина од нови експонати.

Во приземниот дел во најголема мера прикажана е покуќнината и предметите за секојдневна употреба на семејството Наумови. На горниот кат од објектот кој зазема простор од околу 80 м2 во 4 посебни целини, презентирани се документи и предмети што го следат животот и делото на херојот од неговото најрано детство (фотографии, документи, предмети тесно поврзани со животот на неговото пошироко семејство). Во втората целина-простор е прикажана неговата револуционерна активност, неговото загинување на 12 септември 1942 година заедно со неговиот соборец и другар народниот херој Мите Богоевски. Историскиот дел завршува со приказ на победата над фашизмот и сè она што за херојот, за неговото име и во негова чест, е напишано и изградено како спомен.

Во третата целина, во простор од 18 м2 уредена е гостинска, приемна соба за свечености-визити, со оригинални и откупени предмети од тој период што даваат приказ на средно имотливо семејство од тој период, со еден фонд на врамени семејни фотографии.

Завршница на целокупната поставка е преуредениот затворен ходник во кој се поместени три уметнички ликовни дела со димензии од над 3х4м од ликовниот уметник и учесник во НОАВМ, Тоде Ивановски. Во нив авторот го прикажува револуционерниот пат на Стив, и тоа формирањето на Првиот партизански одред „Пелистер”, убиството на злогласниот полициски начелник Ќурчиев, и средбата на Стив и Мите пред загинувањето. Во истиот ходник поставена е и макета која тридимензионално и со одредени светлосни ефекти го прикажува нападот на Партизанскиот одред „Даме Груев” на полициската станица-участок во с. Кажани под раководство на Стеван Наумов-Стив. На посебно пано се прикажани и народните херои од Битола и Битолско.

## Поврзано
*Стефан Наумов-Стив
*Ѓорѓи Наумов
*Народен музеј - Битола

## Наводи

## Надворешни врски

Категорија:Музеи во Битола
Стив Наумов
Залук

мини|Залук.
**Залук** или **Заалук** (берберски: ⵣⴰⵄⵍⵓⴽ; марокански арапски: زعلوك‎) ― мароканска салата од варени модри патлиџани и домати. Модриот патлиџанот прво е печен на скара, а потоа се меша со доматите и смесата се зачинува со лук и зачини.

## Наводи
 

* Залук на halalhomecooking.com 
Категорија:Вегетаријанска кујна
Категорија:Арапска кујна
Категорија:Предјадења
Категорија:Мароканска кујна
Категорија:Јадења со модар патлиџан
Сожалување

**Сожалување** — чувство на тага и сочувство предизвикано од страдање и несреќа на друг. Тоа е тага како реакција на чувствата на другите, а лицето кое чувствува сожалување најчесто ги нема истите чувства како сожалуваната личност. Може да се чувствува сожалување без сочувство. Всушност, сожалувањето би можело да значи дека не сте во иста емотивна состојба како сожалуваната личност. мини|262x262пкс| Сожалување за маката на сиромавиот старец

Самосожалувањето е сожалување насочено кон себе.

Се разликуваат два вида на сожалување: добронамерно и презирно. Со презирното сожалување, кое не е искрено и се користи за навреда, се тежнее да се искажат чувства на супериорност, омаловажување на другиот или презир.

Психолозите забележале дека сожалувањето како чувство почнува да се јавува уште во раното детство - кога доенчето почнува да се идентификува со другите.

## Филозофски Проценки
*Аристотел во своето дело Реторика наведува дека пред одредена личност да може да чувствува сожалување кон друго лице, прво мора да има пројдено слично патење. Тој сожалувањето го дефинира како: „еден вид болка која се јавува кога гледаме очевидна уништувачка и болна мака на лице кое не ја заслужува, кога се очекува истото да го снајде и него, или некој близок, или кога таквата мака му изгледа неминовна. За да едно лице почувствува сожалување, мора да верува дека другото лице не ја заслужило таа судбина. Аристотел исто така ја дефинира трагедијата вид на имитирачка поезија која предизвикува сожалување и страв.
*Дејвид Хјум во својата „Расправа за човечката природа“ вика дека „сожалувањето е загриженост за ... бедата на другите" Продолжува дека сожалувањето „произлегува од замислата“. „Кога некој гледа несреќна личност, набљудувачот прво ги замислува неговите јадови, дури иако тој не се чувствува така“.
*Жан-Жак Русо смета дека сожалувањето е спротивно на љубовта кон другите и вика дека: Сожалувањето е природно чувство, кое и покрај неугодните емоции е корисна за многу нешта. Сожалувањето нѐ тера без размислување да им помогнеме на оние што ги гледаме во неволја; сожалувањето нѐ поттикнува да се придржуваме кон непишани закони, заслужна е за убавите манири, доблести; сожалувањето го попречува дивјакот да му го земе на кревко детенце или изнемоштен старец она што го стекнале со мака и тешкотија. 
[десно|мини| [Александар III Македонски|Александар со сожалување гледа кон Дариј умрел од раните.]]

## Поврзано
* Анимизам
* Сочувство
* Емпатија
* Морални емоции
* Друштвени емоции
* Симпатија

## Наводи

Категорија:Доблести
Категорија:Чувства
Радост

[thumb|upright=1.2|Смеата, како кај овие деца од [Бангладеш, е типична при искажувањето радост.]]
**Радост** — чувство на среќа, задоволство и добро расположение предизвикано од некој успех, пријатен настан и сл.  Жарко Требјешанин во своето дело „Речник на психологијата“ ја дефинира како „една од примарните емоции што се јавува кога доживуваме нешто пријатно, добиваме нешто што силно сме го посакувале или сме ја постигнале целта кон која сме се стремеле. Радоста ќе биде поголема ако желбата е посилна и подолготрајна, и ако остварувањето на целта е пропратено со тензија и потешкотии. Чувството ќе биде посилно и ако постигнувањето на целта е многу важна за личноста и ако неочекувано ја остваривме. Чувствувањето на радост е секогаш пријатно, но интензитетот може да варира од чувство на благо задоволство до нескротливо задоволство“.

## Разлика од другите слични чувства
Иако често се употребуваат како синоними, постои голема разлика меѓу радост и среќа. И двете чувства се позитивно доживување, но радоста е постабилно чувство и се негува внатрешно во самата единка. За разлика од среќата, радоста трае подолго и не е врзана за надворешни околности. Радоста се јавува кога личноста ќе стане свесна и ќе се помири со тоа која е и како е; а среќата е поттикната исклучиво од надворешни фактори и се заснова на други луѓе, нешта, места, мисли и настани.

К.С. Луис прави јасна разлика меѓу радоста, задоволството и среќата: „Понекогаш се прашувам дали задоволствата не можат да ја заменат за радоста“ и „Тоа го нарекувам Радост, овде наведен како технички термин, и мора јасно да се разликува и од Среќата и од Задоволство. Радоста (според мене) има одлика, една и единствена што им е заедничка, а тоа е фактот дека секој што ја доживеал ќе ја посака повторно... Се сомневам дека некој што некогаш ја искусил, ако е во негова моќ, ќе ја замени за сите задоволства на светот. Но, сепак Радоста никогаш не е во нашата моќ, а Задоволството е пречесто“.

## Причини за радост
Аријана Хафингтон, ги испитуваше причините за радост, поттикнувајќи ја преку разни условувања. Условувањата биле поврзани со активности кои стимулираат некои неврохемикалии како допамин. Според Хафингтон, активностите кои предизвикуваат позитивен неврохемиски одговор се произведители на радост и се извор на добрина.

Ингрид Фетел Ли ги проучувала изворите на радост. Напиша книга „Радост: Изненадувачката моќ на обичните нешта во создавањето на извонредна среќа“; и одржа говор на ТЕД на оваа тема - „Каде се крие радоста и како да ја најдеш“. Низ студиите за дизајн, открила дека радоста се крие во шарените предмети, голем број предмети, тркалезни предмети и поткренати предмети.
## Поврзано

* Среќа
* Задоволство

## Наводи

Категорија:Среќа
Категорија:Чувства
Салата од пченица

**Салата од пченица** ( султат камх) ― салата од видот арапскиот салати, тоа обично од пченица, пченка, домати, моркови, закиселени краставици, лимон, магдонос, маслиново масло и сол.

## Поврзано

* Список на арапски салати
* Список на салати
* 

## Наводи
 
Категорија:Салати
Категорија:Арапска кујна
Бајрак

**Бајрак** — во османлиската воено-феудална војска била помала воена единица до 60 војници под водство на везир или беглербег. Знамето што се носело за време на војната или се користело за време на церемониите, исто така било наречено бајрак. По повик во војна, војската се собирала на местото каде што бил развиен бајракот на санџак-бегот, а потоа се водела под бајракот на беглербегот. Бајрак имале и други команданти како: јаничарскиот и акинџискиот ага. Бајрак може да се најде и во капетании, агалуци, градови и некои џамии. Носителот на бајракот, **бајрактарот** во Босна, бил од истото собрание како и капетанот.

## Наводи

Категорија:Воена историја на Отоманското Царство
Категорија:Отоманско Царство
Категорија:Турцизми
Тодорче Николовски

**Тодорче Николовски** може да се однесува на следниве личности:

* Тодорче Николовски (глумец) — македонски глумец
* Тодорче Николовски (политичар) — македонски политичар
Црна Пеш (Трпејца)

**Црна Пеш** или **Крстон Заб** — археолошко наоѓалиште во охридското село Трпејца. Претставува населба од неолиотот.

На околу 700&nbsp;м јужно од селото, на брегот на Охридското Езеро, во подножјето на ридот Осој што се спушта стрмно кон езерските води се наоѓа Црна Пештера. Таа има мал и низок влез, долг околу 3&nbsp;м, кој кон внатрешната страна се шири во сала со димензии од 10 × 5&nbsp;м. Просторот на влезот е раскопан од диви копачи и притоа биле откриени фрагменти од керамички садови од неолитското време. 

## Поврзано
* Глајшо - Селиште — средновековна населба
* Градиште - Осој — средновековна тврдина
* Заум — осамени наоди од старохристијанско време и средновековна населба
* Кале — населба од доцноантичкото време

## Наводи
Градиште (Трпејца)

**Градиште** или **Осој** — археолошко наоѓалиште во охридското село Трпејца. Претставува тврдина од средниот век.

Југоисточно од селото, на источниот брег на Охридско Езеро се издига ридот Осој, со надморска височина од 1.006&nbsp;м. На јужната падина на врвот се гледаат остатоци од тврдина. Утврдувањето е изведено со два паралелни ѕида, оддалечени еден од друг околу 40&nbsp;м. Ширината на ѕидовите варира од 1,50 до 2,40&nbsp;м. На неколку места од внатрешниот (горниот) ѕид се наоѓаат остатоци од кули. 

## Поврзано
* Глајшо - Селиште — средновековна населба
* Заум — осамени наоди од старохристијанско време и средновековна населба
* Кале — населба од доцноантичкото време
* Црна Пеш - Крстон Заб — населба од неолитското време

## Наводи
Глајшо (Трпејца)

**Глајшо** или **Селиште** — археолошко наоѓалиште кај охридското село Трпејца. Претставува населба од средниот век.

Се наоѓа североисточно од селото, од левата страна на патот Охрид - Галичица - Преспа (Р2332), на пространа рамнина наречена Поле во западното подножје на врвот Црн Камен на планината Галичица. Рамнината е долга 1&nbsp;км (север-југ), а широка 700&nbsp;м (исток-запад). Во северниот дел на рамнината се гледаат грамади од кршен камен кои укажуваат на постоење на остатоци од градби. Овде се наоѓа поновата црква (параклис) „Св. Спас“, која, според кажувањата на жителите, била изградена врз темели од постара црква. 

## Поврзано
* Градиште - Осој — средновековна тврдина
* Заум — осамени наоди од старохристијанско време и средновековна населба
* Кале — населба од доцноантичкото време
* Црна Пеш - Крстон Заб — населба од неолитското време

## Наводи
Заум (Трпејца)

**Заум** — археолошко наоѓалиште кај охридското село Трпејца. Претставува осамени наоди од старохристијанско време и населба од средниот век.

Во црквата „Св. Богородица Заумска“, која се наоѓа во југозападното подножје на ридот Осој, на источниот брег на Охридското Езеро и помеѓу селата Трпејца и Љубаништа, се вградени делови од архитектонска декоративна пластика. Имено, два капитела украсени со акантови лисја се поставени на олтарните столбови, а импост-капители од бел мермер на западните столбови. 

Во 1960&nbsp;г. во дворот на црквата случајно бил откопан импост-капител од бел мермер. При копањето на дупки за садење овошни дрвја, во северниот крај на дворот биле откриени остатоци од куќи — земјанки, речиси со кружен облик во основата. 

## Поврзано
* Глајшо - Селиште — средновековна населба
* Градиште - Осој — средновековна тврдина
* Кале — населба од доцноантичкото време
* Црна Пеш - Крстон Заб — населба од неолитско време

## Наводи
Восхит

**Восхит** — социјална емоција која се чувствува кон кадарни луѓе, кои поседуваат талент, вештина или особина кои го надминуваат просекот. Восхитот го олеснува социјалното учење во групи. Восхитот е мотив за сопствениот развој преку учење со угледување и копирање на одредени одлики на предметот на восхит.

## Дефиниција
Сара Алгое и Џонатан Хајдт восхитот го категоризираат како пофална емоција кон други луѓе, заедно со стравопочитот, воздигнувањето и благодарноста. Тврдат дека восхит е емоцијата што ја чувствуваме кон извонредностa што не е поврзана со моралот (т.е. кон некого со одлична вештина), додека воздигнувањето е емоцијата што ја чувствуваме кон моралната извонредност (т.е. кон некого со прекумерна доблест). Други автори, и двете емоции ги нарекуваат *восхит*, притоа правејќи разлика меѓу *восхит од вештина* и *восхит од доблест*. Ричард Смит  восхитувањето го групира во асимилативните емоции насочени кон други, што ги поттикнува луѓето да се стремат да бидат како (асимилирани) оние на кои им се восхитуваат. Според него восхитот е спротивен на зависта, наведувајќи дека зависта нè тера да се чувствуваме фрустрирано од кадарноста на другите, за разлика од восхитот кој мотивира.

## Поврзано
* Привлечност
* Стравопочит
* Љубов
* Чувство
* Пријателство
* Завист
* Благодарност
* Љубомора
* Страст
* Платонска Љубов
* Почит

## Наводи

Категорија:Меѓучовечки односи
Категорија:Чувства
Категорија:Социјални емоции
Австриски конзулат во Битола

мини|Денешна Магнолија во која своевремено бил сместен Австрискиот конзулат
**Почесен конзулат на Република Австрија во Битола** — дипломатско претставништво на Австрија во градот Битола.

## Историја
Австриското Царство заедно со Велика Британија биле првите земји кои отвориле дипломатски претставништва во Битола. Австрискиот конзулат бил отворен на 21 ноември 1851 година. Царството, заедно со Русија, биле двете главни директно заинтересирани големи сили на Балканот. Првиот дипломатски претставник на Австриското Царство бил Фридрих Мајер. До крајот на 1950-тите, се смениле многу конзули и вицеконзули - Атанацкович, Вестер Мајер, Вулетич, Франц фон Соретич и други. Од 1890 до 1892 година, дипломатски претставник на Австроунгарија во Битола бил вицеконзулот Погачер. Во турбулентните времиња пред и по Илинденското востание, конзул бил Август Кинг, чии извештаи биле важни извори за политички, економски, трговски, културни, образовни, етнографски, статистички факти во вилаетот. Од јануари 1905 до декември 1908 година се смениле многу претставници: Оскар Прохаска, Парчер, д-р Ранци, Ричард Опенхајмер, Јеличка, Посваи и Тахи.

Конзулатот бил сместен во куќа на улица Широк Сокак бр. 37.

На 14 јуни 2015 година во Битола, сега во Република Македонија, повторно бил отворен почесен австриски конзулат. Истиот се наоѓа на улица „Климент Охридски“ бр.35/3. 

## Дипломатски претставници во Битола

## Наводи

Категорија:Надворешни односи на Австроунгарија
Категорија:Надворешни односи на Австрија
Категорија:Конзулати во Битола
Категорија:Историја на Битола
Александар Ачиниоти-Јонсон

**Александар Борје Ачиниоти-Јонсон** (роден на 17 април 1996 година) е шведски фудбалер кој игра за канадскиот клуб Форж ФК како играч од средниот ред.

## Клупска кариера

### Хелсингборгс ИФ
На 1 мај 2014 година, Акиниоти-Јонсон го направил своето професионално деби за Хелсингборгс како замена за време на повреда во натпреварот од Купот на Шведска против Малме ФФ. Четири дена подоцна, на 5 мај, тој го направи своето деби во лигата како замена во 27-та минута против АИК.

Во 2015 година, за време на натпреварот до 21 година против ИФК Гетеборг, Ачиниоти-Јонсон бил хоспитализиран поради висок пулс. Набргу по пуштањето од болница, тој доживеал потрес на мозокот што го држел надвор од теренот два месеци. По враќањето на тренинзите, тој имал уште една срцева епизода за време на тренингот што го испратило во болница уште еднаш. Во оваа прилика, тој не добил дозвола да се врати на тренинзите до крајот на сезоната, кога лекарите конечно утврдиле дека неговите проблеми со отчукувањата на срцето се доброќудни. Како резултат на овие здравствени проблеми, Ачиноти-Јонсон пропуштил голем број на тренинзи и можел да има само еден настап за цела сезона.

Во 2016 година, Ачиноти-Јонсон одиграл 14 лиги на настапи за Хелсингборг, вклучувајќи пет стартови.

Во 2017 година, по испаѓањето на Хелсингборг, Ачиноти-Јонсон одиграл 15 лиги на настапи, вклучувајќи 12 стартови.

#### Позајмица на Ангелхолмс ФФ
Во август 2017 година, Ачиноти-Јонсон бил позајмен на тимот од дивизија 1 , Ангелхолмс ФФ.

### ИФК Варнамо
На 30 јануари 2018 година, Ачиниоти-Јонсон потпишал со клубот Суперетан ИФК Варнамо. Тој одиграл 27 првенствени настапи за Варнамо таа сезона, постигнувајќи четири гола.

### Форџ ФК
На 31 јануари 2019 година, Ачиниоти-Јонсон потпишал со канадскиот премиерлигашки клуб Форџ ФК. Тој го направил своето деби за Форџ на 27 април 2019 година, во првиот натпревар во историјата на канадската Премиер лига, нерешено 1:1 против Јорк ФК. Тој завршил со 27 од можните 28 настапи за Форџ во таа сезона на клубот и му помогнал на тимот да стане првиот шампион во историјата, бидејќи Форџ го победил Кавалри ФК на два натпревари во финалето на канадската Премиер лига 2019 година.

## Меѓународна кариера
Ачиноти-Јонсон ја претставувал Шведска на меѓународно ниво кога тој имал само 19 години.

## Наводи

Категорија:Шведски фудбалери
Категорија:Живи луѓе
Категорија:Родени во 1996 година
Агларци

**Агларци** — термин за село во Битолско, кое денес е поделено на две посебни села:

* Горно Агларци
* Долно Агларци
Кале (Трпејца)

**Кале** — археолошко наоѓалиште кај охридското село Трпејца. Претставува населба од доцната антика.

На југозападната страна од селото се наоѓа гребен со зарамнета површина, кој на запад стрмно се спушта кон Охридското Езеро. Овде, според кажувањата на жителите, при обработувањето на земјата биле откриени разни предмети (накит) од сребро и бронза. Мештанинот Геле Трајкоски пронашол неколку сребрени и бронзени монети. Денес на површината се среќаваат фрагменти од керамички садови, питоси и градежен материјал. 

## Поврзано
* Глајшо - Селиште — средновековна населба
* Градиште - Осој — средновековна тврдина
* Заум — осамени наоди од старохристијанско време и средновековна населба
* Црна Пеш - Крстон Заб — населба од неолитско време

## Наводи
Иње

десно|мини| Иње
десно|мини| Црна топола покриена со иње
**Иње**, **сињак**, **скреж**, **укит** — замрзнати кристали (честички) настанати од влага кои се задржуваат на ладни предмети.

Се јавува главно во зима кога температурата на воздухот е ниска, а на гранките на дрвјата или, да речеме, на оградите нема снежна покривка. Во контакт со нив, водената пареа се згуснува, замрзнува и се претвора во ледени иглички. Ињето секогаш се создава на страната од каде што дува ветер. Припаѓа на ниски врнежи. Се дели на тврдо иње () и обично иње (). Тврдот иње е маса слична на мразот и снегот; непроѕирно и зрнесто. Обичното иње се бели слоеви на ледени кристали.

Слични појави во природата се мразот и сланата, со тоа што ињето се создава на пониски температури отколку што е случајот со сланата.

## Поврзано
* Мраз
* Слана

## Наводи

## Литература
* Стојановиќ, В. Публикација: Водата - извор на живот, моќ, предизвик. март 2005. НИП „Детска куќа“ г. за. за. Горњи Милановац.  978-86-85371-02-8 
* Вкрстена група Б. 2006. Енциклопедија на знаење: „Временски услови“. Књига-комерц: Белград.  978-86-7712-137-2

Категорија:Метеорологија
Категорија:Ниски врнежи
Лапавица

десно|мини|150x150пкс| Лапавица
**Лапавица** или **дрча** — вид на висок врнеж вообичаен за зимската сезона. Тоа е мешавина од дожд и снег, што се јавува кога температурата во пониските делови на атмосферата е малку повисока од 0&nbsp;°C. Лапавицата се состои од капки и кристали и обично претставува преодна фаза кон снежни врнежи.

## Поврзано
* Снег
* Дожд
* Суградица

## Наводи

## Литература
* Дучиќ, Владан и Анѓелковиќ, Горан (2007): *Климатологија - практикум*, Географски факултет, Белград.

Категорија:Метеорологија
Категорија:Врнежи
Категорија:Врнежи
Гросефен

**Гросефен** (; ) — општина во округот Аурих, во сојузната покраина Долна Саксонија, Германија. Се наоѓа околу 10 километри југоисточно од окружниот град Аурих.

Гросефен се состои од три села Ост-, Мите- и Вестгросефен. Административно седиште е селото Остгросефен.

## Географија
### Местоположба

Гросефен се наоѓа во северозападниот дел на Германија во областа Источна Фризија, во јужниот дел на округот Аурих. Со градот Аурих, општината се граничи непосредно. Други поголеми градов во близина се Емден на запад (околу 25 километри), како и Вилхелмсхафен.

Општината има површина од 127,25 квадратни километри, со што е на седмото место по површина од сите источнофризиски општини. Во рамки на округот Аурих, Гросефен е трета најголема опшштина по Аурих и Крумхерн.

Општината во просек се наоѓа на околу пет метри надморска височина.

### Општински единици

Гросефен се состои од 14 единици.

* Остгросефен (3.586 жит.)
* Шпецерфен (1.810 жит.)
* Штракхолт (1.498 жит.)
* Аурих-Олдендорф (со Хоге Бринкен и Морлаге; 1.468 жит.)
* Холтроп (1.448 жит.)
* Митегросефен (1.054 жит.)
* Тимел (926 жит.)
* Акелсбарг (517 жит.)
* Багбанд (361 жит.)
* Вестгросефен (225 жит.)
* Врисе (202 жит.)
* Фелде (194 жит.)
* Улбарген (193 жит.)
* Фибинг (174 жит.)

### Соседни општини

Гросефен се граничи на запад со општината Илов, на север со окружниот град Аурих (градските единици Ширум, Визенс и Брокцетел) и на исток е градот Висмор. Овие три општини се наоѓаат во округот Аурих. Југоисточно од Гросефен се наоѓа општината Упленген, а на југ се наоѓаат општините Фирел, Хезел и Нојкамперфен (сите во општинската заедница Хезел). Југозападно од Гросефен се наоѓа општината Мормерланд. Второспоменатите општини се наоѓаат во округот Лер.

## Галерија


Податотека:ChurchAurichOldendorf.JPG|Историската црква во Аурих-Олдендорф
Податотека:Bagband kirche.jpg|Црквата во Багбанд
Податотека:SeefahrtschuleTimmel.JPG|Поморското училиште во Тимел


## Наводи

## Надворешни врски

Категорија:Аурих (округ)
Категорија:Населени места во Источна Фризија
Света Гора (Богданци)

**Света Гора** — археолошко наоѓалиште кај градот Богданци. Претставува населба со некропола од доцната антика и базилика од старохристијанско време.

На 2&nbsp;км северозападно од селото, лево од патот Гевгелија - Богданци, во нивата на И. Прчев и Р. Кркалачев се гледаат остатоци од ѕидови so кршен камен и варов малтер. По површината се среќаваат фрагменти од керамички садови, питоси, тегули и имбрекси. Наодите укажуваат на постоење на старохристијанска базилика, како и на поголема некропола. 

## Поврзано
* Барданов Камен — населба од римско време
* Тумба — некропола од доцноантичкото време

## Наводи
Тумба (Богданци)

**Тумба** — археолошко наоѓалиште кај градот Богданци. Претставува некропола од доцната антика.

На 2,5&nbsp;км северозападно од селото, во нивата на Ристо Џалев се откриени повеќе гробови. Во 1990 г. Музејот од Гевгелија извршил мали заштитни ископувања при што се откриени два гроба. 

## Поврзано
* Барданов Камен — населба од римско време
* Света Гора — населба и некропола од доцнантичкото време и старохристијанска базилика

## Наводи
Мамино (Ѓавато)

**Мамино** — археолошко наоѓалиште кај гевгелиското село Ѓавато, Општина Богданци. Претставува утврдена населба од доцната антика.

На 4&nbsp;км северно од селото, на висок рид со зарамнето плато, кој доминира над околината, се забележуваат темели од одбранбен бедем кои на некои места достигнуваат височина и до 1,20&nbsp;м. По површината се среќаваат фрагменти од керамички садови, питоси и многу градежен материјал. Најдени се и монети од VI век. 

Наодите се чуваат во Музејот во Гевгелија.

## Поврзано
* Молникот — населба од средниот век
* Рамниште — населба од доцнантичко време
* Селиште — сакрален објект од средниот век

## Наводи
Рамниште (Ѓавато)

**Рамниште** — археолошко наоѓалиште кај гевгелиското село Ѓавато, Општина Богданци. Претставува утврдена населба од доцната антика.

На североисточниот раб на селото, на простор од 100 × 70&nbsp;м се среќаваат фрагменти од керамички садови, тегули, имбрекси и помали грамади од градежен материјал. 

## Поврзано
* Мамино — утврдена населба од доцнантичко време
* Молникот — населба од средниот век
* Селиште — сакрален објект од средниот век

## Наводи
Селиште (Ѓавато)

**Селиште** — археолошко наоѓалиште кај гевгелиското село Ѓавато, Општина Богданци. Претставува сакрален објект од средниот век.

На 500&nbsp;м североисточно од селото се среќаваат фрагменти од покривни ќерамиди и градежен материјал. Преданијата упатуваат на сакрален објект. 

## Поврзано
* Мамино — утврдена населба од доцнантичко време
* Молникот — населба од средниот век
* Рамниште — населба од доцнантичко време

## Наводи
Молникот (Ѓавато)

**Молникот** — археолошко наоѓалиште кај гевгелиското село Ѓавато, Општина Богданци. Претставува населба од средниот век.

Во дабовата шума што се наоѓа на 500&nbsp;м источно од селото, на површина од 50 × 30&nbsp;м се среќаваат фрагменти од покривни ќерамиди, како и помали грамади од градежен материјал. 

## Поврзано
* Мамино — утврдена населба од доцнантичко време
* Рамниште — населба од доцнантичко време
* Селиште — сакрален објект од средниот век

## Наводи
Шушкавец

мини
**Шушкавец** — вид тенка, силна водоотпорна ткаенина и облека направена од неа. Шушкавецот е целосно направен од синтетички материјал (полиестер) и е отпорен на различни временски услови, поради што се користи за изработка на горна облека. Горна облека направена од шушкавец за заштита од ветер се нарекува „ветровка“.

## Етимологија
Зборот „шушкавец“ е имитативен бидејќи материјата произведува шушкав звук сличен на „шуш“.

## Наводи

## Надворешни врски
* Шушкавци на Спорт-М
* Шушкавци на Ранерс
* Шушкавци на ПроСпорт

Категорија:Облека
Категорија:Ткаенини
Категорија:Зборови што ги нема во ТРМЈ
Категорија:Неологизми од 20 век
Црнкова Чешма (Моин)

**Црнкова Чешма** — археолошко наоѓалиште кај гевгелиското село Моин. Претставува водовод од доцната антика.

На 1&nbsp;км југозападно од селото, на левиот брег на Црнков Дол се гледа траса од водовод од керамички цевки, кој ја снабдувал со вода утврдената населба на наоѓалиштето Малечок Прлик. 

## Поврзано
* Малечок Прлик — утврдена населба од доцнантичко време
* Мечкин Дол — водовод од доцнантичко време
* Трајкова Чешма — населба од римско време
* Тутулен — населба од доцнантичко време
* Чучулан — утврдување од доцнантичко време
* Џаипка — населба од доцнантичко време

## Наводи
Џаипка (Моин)

**Џаипка** — археолошко наоѓалиште кај гевгелиското село Моин. Претставува населба од доцната антика.

Во нивите на Л. Боев и К. Проданов, што се наоѓаат западно од селото, има темели од објекти градени од речни бајки. Во северозападниот дел на наоѓалиштето се среќаваат многу фрагменти од керамички садови, питоси и градежен материјал. 

## Поврзано
* Малечок Прлик — утврдена населба од доцнантичко време
* Мечкин Дол — водовод од доцнантичко време
* Трајкова Чешма — населба од римско време
* Тутулен — населба од доцнантичко време
* Црнкова Чешма — водовод од доцнантичко време
* Чучулан — утврдување од доцнантичко време

## Наводи
Манастир Св. Атанас (Кованец)

**Манастир Св. Атанас** — археолошко наоѓалиште кај гевгелиското село Кованец. Претставува населба од железното време и доцната антика.

На околу 1,5&nbsp;км северозападно од селото, на десниот брег на Кованска Река, а во непосредната близина на манастирот „Св. Атанас“ се пронајдени фрагменти од керамички садови со груба фактура (железновременски), како и фрагменти од питоси, тегули, имбрекси и многуброен градежен материјал. 

## Поврзано
* Гробишта — населба и некропола	од доцнантичкото време
* Гроздени Дупки — населба од железното време
* Ѓурова Нива	— населба од доцнантичкото време
* Лешките	— населба од доцнантичкото време
* Мучарад - Дубрава — сакрален објект од средниот век
* Чешмата — населба од доцноантичкото време

## Наводи
Гроздени Дупки (Кованец)

**Гроздени Дупки** — археолошко наоѓалиште кај гевгелиското село Кованец. Претставува населба од железното време.

Се наоѓа на околу 1,5&nbsp;км западно од селото, високо над десниот брег на Кованска Река. На платото што е зарамнето и со површина од 120 × 70&nbsp;м се среќаваат фрагменти од рачно изработени керамички садови со груба фактура. 

## Поврзано
* Гробишта — населба и некропола	од доцнантичкото време
* Ѓурова Нива	— населба од доцнантичкото време
* Лешките	— населба од доцнантичкото време
* Манастир Св. Атанас	— населба од железното и доцнантичкото време
* Мучарад - Дубрава — сакрален објект од средниот век
* Чешмата — населба од доцноантичкото време

## Наводи
Плоштад „Јосип Броз Тито“ (Куманово)

**Плоштад „Јосип Броз Тито“** ― јавен плоштад во Куманово, Македонија. Плоштадот е посветен на југословенскиот претседател Јосип Броз Тито. Неговата површина е околу 6,500 м2.

## Значајни знаменитости
мини|лево|230п|Трите релјефи од комплексот „Македонка, споменик на Револуцијата“.
Најголема знаменитост на плоштадот е композицијата од четири дела, Македонка, споменик на Револуцијата, чии делови се сместени во западниот и југозападниот дел на плоштадот. Центарот за култура „Трајко Прокопиев“ ја прави јужната граница, а трговскиот центар СУМА е на исток. На запад и северозапад се наоѓа плоштадот Нова Југославија, а на север се наоѓаат таканаречените „Скопски дуќани“. Исто така во северозападниот агол се наоѓа споменикот на Јосип Броз Тито.

## Список на настани

## Поврзано
* Плоштад Нова Југославија

## Галерија

Makedonka.png|Статуата во весник од 1962 година
Македонка, споменик на Револуцијата (05).jpg|Статуата во 2022 година
Споменик од НОБ 02.JPG|Источната страна на релјефот посветен на социјалистичката изградба во 2014 година
Македонка, споменик на Револуцијата (02).jpg|Западната страна на релјефот посветен на социјалистичката изградба во 2022 година
Македонка, споменик на Револуцијата (03).jpg|Релјефот посветен на илинденскиот период во 2022 година
Македонка, споменик на Револуцијата (04).jpg|Релјефот посветен на народноослободителната борба во 2022 година
Josip Broz Tito Square (Kumanovo) caricature.png|Карикатура со плоштадот во весник од 1969 година


## Наводи

Категорија:Координати на Википодатоците
Категорија:Плоштади во Куманово
Преподобен Макариј Јовањски

мини|332x332пкс|Гробот на Св. Макариј во манастирот Јовање

**Преподобен Макариј Јовањски** роден како **Милан Миловановиќ** (Краљево, – Манастир Јовање, ) Бил архимандрит на Манастирот Јовање, професор на Белградскиот универзитет и духовник.

## Житие
Отец Макариј е роден е 5 августа 1894 година во Краљево, од побожни православни родители Петар и Анастасија, кои потекнувале од Тетовско, од каде еден предок на о. Макариј пребегал во Краљево, носејќи ги во кошници своите деца. Световното име Милан го добил по празникот на кој се родил. Татко му на Петар, познатиот поп Пера, бил најмалку седми по ред свештеникод старата фамилија Попови. И Петар учел богословија ( два класа ), меѓутоа, татко му го повлекол од училиштето па тој подоцна прислужувал при храмот и при домашните богослужења, со тоа го одржувал духот на црковноста и побожноста во домаќинството во кое растел малиот Милан. Мајка му Анастасија била од една угледна домаќинска фамилија од околината на Врање. Изродила осум деца, но преживеале само три: ќерката Стојна и синовите Стојадин и Милан.

## Наводи


## Надворешни врски
*отец Макариј Јовањски 
* отец Макариј

Категорија:Родени во 1894 година
Категорија:Починати во 1949 година
Категорија:Луѓе од Краљево
Категорија:Српски светци
Категорија:Македонски светци
Категорија:Македонци во Србија
Категорија:Преподобни
Манастир Јовање

**Манастирот Јовање** е манастир на Српската православна црква и се наоѓа на околу 10 километри од Чачак и е воедно еден од најголемите и најбогатите манастири на српската црква. Манастирот бил основан во 13 век. Самиот ѕид се состои од две цркви: *Богородица и Свети Јоаким и Ана*. И двете цркви биле изградени од бел мермер. Манастирот е познат по своите фрески кои датираат од крајот на 8 век. и почетокот на 9 век.

Во 1944. година бил поставен за игумен на Јовање Преподобен Макариј Јовањски.

Категорија:Светско наследство во Србија
Категорија:Православни цркви во Србија
Категорија:Дела на Дебарската школа
Марина Поп Панкова

**Марина Поп Панкова** (Скопје, 10 декември 1979) — македонска театарска, филмска и телевизиска глумица.

Таа е позната и по телевизиските екранизации на Канал 5 Телевизија, од 2012 година врши сихронизација на турски серии. Одреден период била вработена во Драмски театар - Скопје.

## Филмографија

## Надворешни врски
*
Речник на паронимите во македонскиот јазик

**Речник на паронимите во македонскиот јазик** – речник од Емил Ниами, издаден во 2020 година од Книгоиздателството Ми-Ан. 

## Содржина
Во речникот се опфатени пароними кои се општоупотребувани зборови, но и поими од повеќе научни области: архитектура, банкарство, биологија, географија, граматика, економија, лингвистика, логика, медицина, музика, политика и др.

Анализираните пароними се подредени по азбучен ред, потоа следат примерите (паронимни парови или низи) и на крајот се дадени објаснувањата и дефинициите за наведените примери за да се воочат разликите во нивните значења. 

Корпусот на македонските пароними е оформен со користење на постојните двојазични речници, интернетот, јавните гласила, а дополнуван е со примери од книжевноста и живиот говор во секојдневната комуникација. 

## Поврзано
*Емил Ниами
*Речник на антонимите во македонскиот јазик

## Наводи

Категорија:Македонски јазик
Категорија:Речници на македонскиот јазик
Категорија:Речници
Категорија:Дела од 2020 година
Категорија:Изданија на Ми-Ан